มื้อค่ำนี้คิดถึงเมนูอุ่นๆ จะให้ไปบุฟเฟ่ต์ก็คงหนักไป เพื่อนๆ เลยชักชวนกันมาร้านนี้ 

[ที่ตั้งและบรรยากาศ] ร้านนี้อยู่ถัดจากแยกโรงเรียนสตรีภูเก็ต ใกล้ๆ กับร้านน้ำเต้าหู้สามกอง สาขา 2 ตกแต่งร้านดูเรียบง่าย มีระยะห่างกันดี โซนที่นั่งมีให้เลือกทั้งติดแอร์และไม่ติดแอร์ 

เมนู สุกี้กับเครื่องอันแสนหลากหลาย และไม่ซ้ำใครอย่างแน่นอน (รึปล่าว ??) และเมนูของหวาน ทานเล่น 

เริ่มต้นทางร้านมีพนักงานอธิบายขั้นตอนการสั่ง การทาน และการผสมน้ำจิ้ม เสร็จสรรพ และส่งมอบคัมภีร์ (เมนู) และใบสั่งรายการอาหารให้ลูกค้า 

ทีเด็ดของร้านนี้ 
1. น้ำซุป แค่มาวางอุ่นๆ ตรงหน้ากลิ่นหอมกรุ่นมาก รสชาติหวานน้ำต้มกระดูก กับเครื่องเทศที่ผสมผสานจนมีกลิ่นหอม ซึ่งทางร้านยังมีสูตรการปรุงน้ำซุปให้มีความอร่อยเพิ่มขึ้นตอนนี้มี 2 สูตร คือ ต้นตำรับ และลูกครึ่ง 

2. น้ำจิ้ม 3 สี มี 3 รสชาติ จะเลือกทานแบบเดี่ยวๆ หรือผสมตามสูตรของทางร้าน ก็อร่อยดีนะ แต่ส่วนตัวผมคิดว่า ไม่ต้องพึ่งน้ำจิ้มก็อร่อยได้ 

3. ความหลากหลายของเครื่อง และความแปลกใหม่ อย่างหมูสับบาบ่า ที่ผสมกากหมูเจียวเข้าไป เพิ่มความหอมมันของน้ำซุป ลูกชิ้นลาวากุ้ง เสี่ยงหลงเปา หรือมันกุ้งแม่น้ำ ก็อร่อยไม่แพ้กัน ราคาจานละ 15-45 บาท 

การบริการ พนักงานเอาใจใส่ลูกค้า และแนะนำได้ดีครับ ความสะอาด อยู่ในเกณฑ์มาตรฐาน นั่งได้สบายใจ 

โดยรวม เป็นมื้ออิ่มแบอบอุ่นๆ ที่ฟินดี น้ำซุปหอม รสชาติดี พวกเครื่องต่างๆ ก็อร่อยใช้ได้ครับ มื้อนี้ทานกัน 3 คน สนนราคาประมาณ 500 บาท อิ่มแบบพอดีๆ ครับ ราคาอยู่ในระดับที่ยังรับได้ เอาเป็นว่าโดนใจขอฟาดให้ 4 ดาว ไปเลย 